Job 39 - Ang Pulong Sang Dios (HLGN) | Biblica\nJob 39 - Ang Pulong Sang Dios (HLGN)\n1“Nakahibalo ka bala kon san-o nagabata ang talunon nga mga kanding? Nakabantay ka bala sang pagbata sang mga usa? 2 Ginaisip mo bala ang mga binulan sang ila pagbusong hasta makabata sila? Kag nahibaluan mo bala kon san-o gid sila mabata? 3 Nagaluko sila kag nagapasakit hasta nga makabata. 4 Pagdako sang ila bata sa kamingawan, nagalakat ini kag wala na nagabalik. 5 Sin-o bala ang naghatag sang kahilwayan sa talunon nga asno? 6 Ako ang naghatag sa iya sang kamingawan nga iya elistaran; ginapaestar ko siya sa duta nga ginpabay-an na. 7 Nagapalayo siya sa magahod nga siyudad kag indi niya gusto nga antaon. 8 Nagalibot-libot siya sa kabukiran sa pagpangita sang iya mahalab.\nHLGN : Job 39